मध्याह्न भोजन के पहले बच्चों को अब नाश्ता भी
दोनों पालियांे में हर दिन मिलेगा अलग व्यंजन
छात्रोंकी उपस्थिति स्कूलों में बढ़ाने आैर उसे बरकरार रखने के मकसद से सरकार ने दो पालियों में भोजन मुहैया कराने की व्यवस्था जिले में लागू कर दी है। गौरतलब है कि पहले जहां मध्यावधि में छात्रों को भोजन मुहैया कराया जाता था। इससे विद्यालयों के छात्र भोजन करने के बाद घर चले जाते थे। इससे निबटने के लिए सरकार की ओर से सरकारी विद्यालयों में पढ़ने वाले बच्चों को अब प्रतिदिन दो समय भोजन उपलब्ध कराने की रणनीति तैयार की गई है। इसके लिए राज्य सरकार ने सभी जिलों के अधिकारियों को मेनू भेज दिया है। इससे जहां छात्रों को विद्यालयों में रोकने में मदद मिलेगी, वहीं मेनू में छात्रों के सेहत का भी पूरा ख्याल रखा गया है।
इसे लेकर हर रोज अलग अलग प्रकार का व्यंजन बच्चों को खिलाने का निर्देश सरकार की ओर से दिया गया है। इसके तहत सोमवार को पूर्वाह्न 10:30 में उबला अंडा या सेव या केला, 1:30 चावल, दाल और हरी सब्जी, मंगवार को पहली पाली में मुरही या अंकुरित चना और गुड़, दूसरी पाली में चावल, छोला या चने की सब्जी, बुधवार को उबला अंडा या केला, दोपहर में भेज पुलाव, हरी सब्जी या सोयाबीन युक्त सब्जी, गुरुवार को पहली पाली में दो बिस्कुट, दूसरी में चावल, दाल, हरी सब्जी, शुक्रवार को उबला अंडा या संतरा या केला दूसरी पाली में चावल, दाल और हरी सब्जी, वहीं शनिवार को 11:00 बजे खिचड़ी या हरी सब्जी, सोयाबीन बरी, पालक युक्त तथा अचार एवं पापड़ दिया जाना है।
ये है नया मेन्यू।
भोजन करते बच्चे की फाइल फोटाे।
{डीएसई ने सभी स्कूलों को भेजी सूची
{हर रोज बच्चों को मिलेगा अलग व्यंजन
hin_Deva hin_Deva hin_Deva hin_Deva hne_Deva hin_Deva hin_Deva hin_Deva